הרב א. קניגסברג שאלות לחזרה במסכת חולין (כז.-כט:, ט.) אדר תש"פ

1. מה צריך לשחוט בעוף ובבהמה, לכתחילה ובדיעבד, כדי להתירן באכילה – לפי הגמ' (כז.)? האם ב' דיני שחיטה לכתחילה הם מדאורייתא או מדרבנן – לפי הר"ן, הרמב"ם, ורש"י?

[גמ' (כז.) ורש"י שם, רש"י (כא: ד"ה ואינו), רמב"ם הל' שחיטה (פ"א ה"א) וכסף משנה שם]

2. מה קשה על שיטת הרמב"ם בדין לכתחילה בשחיטה מדברי התוס' בנדה (סו:)? כיצד אפשר ליישב קושיא זו? מה הקשה הרמב"ן על שיטת הרמב"ם? כיצד אפשר ליישב קושיא זו? תן ראיה לכך מדברי הראשונים.

[תוס' נדה (סו: ד"ה כל), רמב"ם ספר המצוות (מ"ע קמו), רמב"ן (כז.), רא"ש ור"ח ב"ק (ט:)]

3. האם שחיטה היא מצוה או לא – לפי הרמב"ם (לפירוש הכסף משנה), ולפי הראב"ד? מבואר בגמ' ד"בהמה בחייה בחזקת איסור עומדת עד שיודע לך במה נשחטה." מה פירוש "בחזקת איסור" – לפי רש"י? מה הקשו עליו התוס' בביצה? כיצד פירשו התוס'?

[רמב"ם וראב"ד וכסף משנה בספר המצוות שם, תוס' ביצה (כה. ד"ה בחזקת)]

4. האם אלם השומע ואינו מדבר יכול לשחוט לכתחילה – לפי הרא"ש, ולפי האור זרוע? מה הקשה הט"ז על האור זרוע? ומה תירץ על קושיתו? למה הרא"ש חולק על האור זרוע – לפי הט"ז? מה קשה על זה מדברי הרא"ש בכתובות? מה תירץ על זה הג"ר צבי פסח פראנק?

[רא"ש (פ"א סי' ג) והגהות אשר"י שם, ט"ז (יו"ד סי' א ס"ק יז), רא"ש כתובות (פ"א סי' יב)]

5. מה היא שיטת רש"י בענין שהייה במיעוט בתרא? מה הקשו עליו הראשונים? כיצד אפשר ליישב הקושיא? מה חידש הסמ"ק לדעת רש"י? מה קשה עליו? כיצד אפשר ליישב שיטתו?

[רש"י (לב. ד"ה במיעוט), ב"י (יו"ד סי' כג)]

6. לפי מסקנת הגמ' "ושחט את בן הבקר" אתא לאשמועינן דלא לשויה גיסטרא. כיצד פירש רש"י ענין זה? תן ב' פירושים. במה נחלקו הראשונים בביאור לישנא קמא דרש"י? מה קשה על שיטת הראבי"ה בזה? מה תירץ על זה הרשב"א? מה הקשה עליו הט"ז? למה אין זו קושיא לשיטת רש"י (קיג.)?

[רש"י (כז. ד"ה דלא), מרדכי (סי' תרב), רשב"א (כז.), גמ' (קיג.) ורש"י שם, ט"ז (סי' כד ס"ק ב)]

7. כיצד ביאר הב"ח בשיטת רש"י ללישנא קמא? כיצד אפשר לבאר דברי הב"ח לפי הט"ז וספר האשכול? מתי אף הב"ח מודה דאין איסור לשויה גיסטרא?

[ב"ח (יו"ד סי' כד), ט"ז שם וספר האשכול הל' שחיטה (עמ' 20)]

8. מבואר בגמ' דאין שחיטה אלא מן הצואר. במה נחלקו הרשב"א והרמב"ם בביאור דין זה? מהו דין השוחט מן הצדדין, ומחזיר סימנים לאחורי העורף לפי כל א' מהם? במה תלויה מחלוקת זו – לפי הלב אריה?

[רשב"א (כ. ד"ה מאי), רמב"ם הל' שחיטה (פ"א ה"ד-ה, ט), משנה (יט:) ולב אריה שם]

9. האם דגים שמתו מאליהן בתוך המים מותרים – לדעת הרמב"ם, ולדעת רב סעדיה גאון? מה קשה בדברי הרמב"ם? מה תירצו על זה הכסף משנה והמעשה רוקח? תן ראיה מדברי הגמ' (עה.) דאסיפה בדגים היא מתיר כשחיטה.

[רמב"ם הל' שחיטה (פ"א ה"ג) והגהות מיימוניות כסף משנה ומעשה רוקח שם, גמ' (עה.)]

10. מבואר בגמ' דלמ"ד אין שחיטה לעוף מה"ת נחירתו זוהי שחיטתו. תן ב' דרכים לבאר דין זה. מה הקשה המהר"ץ חיות ביומא על דברי רבינו מאיר לגבי נחירת עוף ע"י גוי? כיצד אפשר ליישב קושיתו? במה נחלקו הרמב"ן ורש"י במקור הדין דלמ"ד אשל"ע מן התורה צריך לנחור העוף בסימנים. באר במה נחלקו.

[רא"ש יומא (פ"ח סי' יד) ומהר"ץ חיות שם, רמב"ן (כז: ד"ה אין), רש"י (כח. ד"ה לטהרה)]

11. מבואר במשנה (כז.) דצריך לשחוט רק סימן א' בעוף. איזה סימן צריך לשחוט – לפי רב נחמן, ולפי רב אדא בר אהבה? ולמה? לפי מסקנת הגמ', מתי אף ראב"א מודה לרב נחמן?

[גמ' (כח.) ורש"י שם]

12. מה הדין בעוף אם נשמט סימן א' ושחט סימן השני – לפי התוס' בדעת בה"ג? מהו המקור לדברי התוס'? כיצד יבאר רש"י את הברייתא (כח.)? מה הקשה הרשב"א על דברי התוס'? ומה תירץ הרשב"א בתורת הבית, ובמשמרת הבית? מה קשה על דבריו במשמרת הבית? וכיצד אפשר ליישב דבריו?

[תוס' (ט.), גמ' (כח.), רשב"א תורת הבית (ב"ב ש"א) ומשמרת הבית שם, רשב"א (כז.)]

13. מה הקשה הבית מאיר על דברי הרשב"א בתורת הבית? תן ב' תירוצים שתירץ הבית הלוי על זה? מה תירץ הרשב"א על זה?

[בית מאיר (יו"ד סי' כד סט"ו), רשב"א תוה"ב שם, בית הלוי (ח"ב סי' טז)]

14. כיצד ביאר הגרי"ז בשם הגר"ח בגדר איסור טריפה? איזה ראיה הביא הגרי"ז לשיטת הגר"ח מדברי הרמב"ם? באר היאך מוכח מדברי הר"ן (כח.) שהוא חולק על הרמב"ם בזה. תן ב' נפקא מינה בין ב' הדרכים בגדר איסור טריפה.

[חידושי הגרי"ז חלק המכתבים, רמב"ם הל' אבות הטומאות (פ"ב ה"י), ר"ן (כח.), רמב"ם הל' מאכלות אסורות (פ"ד הי"ז), רשב"א ב"ק (עח: ד"ה רבי)]

15. מבואר במשנה דר' יהודה סובר דצריך לשחוט את הוורידין. כיצד ביאר הגמ' את המלה "לשחוט"? ומאי נפקא מינה בזה? למה צריך "לשחוט" את הוורידין לפי ר' יהודה? לכמה זמן לאחר השחיטה יוכל לשחוט את הוורידין? מה הדין אם לא שחט את הוורידין בעוף – לפי התוס', ולפי הרא"ש? תן עוד נפק"מ בין התוס' והרא"ש – לפי המעדני יו"ט.

[גמ' (כח:) ורא"ש שם, רשב"א תוה"ב (ב"ב ש"ב), תוס' (כז. ד"ה השוחט), רא"ש (סי' א) ומעדני יו"ט שם]

16. באיזה בעל חי נאמרה שיטת ר' יהודה – לפי בה"ג? מה קשה עליו מדברי הגמ'? מה תירץ על זה הב"י? מה תירץ על זה הב"ח? למה תירוץ הב"ח תלוי בשיטת הרא"ש? מתי הכל מודים שצריך לשחוט את הוורידין אף בבהמה?

[טור (סי' כב ס"ב) וב"י וב"ח שם]

17. מבואר בגמ' שנחלקו רב ורב כהנא אם מחצה על מחצה כרוב. האם רב אמר שיטתו דוקא בשחיטה או בכל התורה כולה – לפי רש"י, ולפי הר"ן\והרשב"א? איזה ראיה יש להביא לשיטת רש"י מדברי הגמ'? כיצד אפשר לדחות ראיה זו? איזה ראיה הביא הרשב"א לשיטתו? כיצד דחה השטמ"ק ראיה זו?

[גמ' (כח:) ורש"י שם, ר"ן רשב"א ושטמ"ק שם]

18. באר במה נחלקו רב ורב כהנא – לפי השטמ"ק? מה קשה על דבריו? כיצד אפשר לבאר המחלוקת באופן אחר לפי רש"י? כיצד ביארו התוס' את שיטת רב?

{שטמ"ק (כח: ד"ה הכי), תוס' (כט. ד"ה זיל) ושטמ"ק שם]

19. מה הקשה הגמ' על שיטת רב מתנור שחלקו לשנים? מה תירץ על זה רב פפא? מה קשה על דבריו? מה תירץ על זה רש"י? ובאר דבריו. מה תירץ הרשב"א לקושיא זו? וכיצד ביאר הג"ר אלחנן את דבריו?

[גמ' (כח:), רש"י שם (ד"ה תרי), ורשב"א שם (ד"ה תרי)]

20. "ת"ש שחט חצי גרגרת ושהה בה כדי שחיטה אחרת וגמרה שחיטתו כשירה, ואי אמרת מחצה על מחצה כרוב איטרפא לה." במה נחלקו רש"י ורבינו גרשום בביאור דברי הגמ'? תן ראיה לכל שיטה מדברי הגמ'. תן סברא למה רש"י לא רצה לפרש כמו רבינו גרשום.

[גמ' (כט.) ורש"י שם, רבינו גרשום שם על הגליון]

21. "ת"ש הרי שהיה חצי קנה פגום והוסיף עליו כל שהוא וגמרו שחיטתו כשרה, ואי אמרת מע"מ כרוב טריפה הויא." מה תירץ רבא לקושית הגמ'? מה השיב אביי לדבריו? מה פירוש "רוב הנראה לעינים" – לפי הרשב"א, ולפי הט"ז בדעת רש"י? תן ג' ראיות של הרשב"א. תן ראית הט"ז לשיטת הרשב"א. מתי צריך רובא דמינכר לכולי עלמא?

[גמ' (כט.), ורש"י שם (ד"ה בעינן), רשב"א שם (ד"ה ואסקינן), ט"ז (יו"ד סי' כא ס"ק ב)]

22. לפי מסקנת הגמ' כו"ע מודו דמע"מ אינו כרוב. מה הקשו על זה התוס' מהגמ' בעירובין? ומה תירצו? כיצד ביאר הג"ר איסר זלמן מלצר בדבריהם? מה תירץ התוס' הרא"ש בעירובין לקושיא זו?

[תוס' (כט. ד"ה דכולי), תוס' הרא"ש עירובין (טז: ד"ה והלכתא)]

23. מבואר לפי מסקנת הגמ' דרב ורב כהנא נחלקו בקרבן פסח. מתי אדם טמא מביא פסח ראשון (לפי רב ורב כהנא), ומתי הוא מביא פסח שני? ולמה? מתי אדם טהור מביא פסח ראשון בטומאה?

[גמ' (כט.) ורש"י שם]

24. מהו גדר שחיטת קדשים – לפי הגרי"ז? תן ב' ראיות שהביא הבית הלוי ליסוד זה. לפי הט"ז, איזה הלכות בודאי לומדים משחיטת קדשים לשחיטת חולין? מה פירוש "שחיטה לאו עבודה היא" – לפי רש"י, ולפי הר"י דאורלינ"ש?

[גמ' (יז.), גמ' (יג.), ט"ז (סי' ג ס"ק א), וחידושי הגרי"ז, תוס' זבחים (יד. ד"ה הג"ה שחיטה)]

25. תנן במשנה ביומא "הביאו לו את התמיד קרצו ומירק אחר שחיטתו על ידו." מי ממרק השחיטה – לפי רש"י? למה רש"י פירש כן? תן ב' טעמים לכך.

[רש"י (כט. ד"ה ומירק), רש"י יבמות (לג: ד"ה שחיטה) ורש"ש שם, אליהו רבא כלים (פ"א מ"ח)]

26. "יכול לא מירק יהא פסול, אם כן הויא ליה עבודה באחר." מה הקשו על זה התוס'? מה תירצו התוס', הרמב"ן, הרשב"א, התוס' הרא"ש, והתוס' ביומא לקושיא זו? מה הקשו התוס' ביומא על תירוץ התוס' הרא"ש? וכיצד אפשר ליישב?

[תוס' (כט: ד"ה אם) ורמב"ן ורשב"א שם, תוס' הרא"ש שם (ד"ה אם), תוס' יומא (לב: ד"ה אם)]

27. לפי תוס' הרא"ש, למה הגמ' לא שאלה דאם מריקה מעכבת א"כ יחשב כשנים הזובחים זבח א' שאסור לעשות כן לכתחילה בקדשים? תן ב' תירוציו. ומה אמרו התוס' בזה?

[תוס' שם, תוס' הרא"ש שם]

28. הגמ' מקשה שאם אין שחיטת התמיד פסולה בלא מירוק למה לי למרק, ומשני מצוה למרק. וקשה מאי פריך, הא אף בחולין מצוה לכתחילה לשחוט כל הסימנים? מה תירצו על זה התוס'\תוס' הרא"ש, התוס' ביומא, הריטב"א ביומא, והרשב"א בחולין? כיצד ביאר הפמ"ג בדעת הרמב"ם בזה? מה קשה על דבריו?

[תוס' (כט: ד"ה למה), תוס' הרא"ש שם, תוס' יומא (לג.) וריטב"א שם, פמ"ג (או"ח סי' תרכא א"א ס"ק ד), רמב"ם הל' שחיטה (פ"א ה"א) וכסף משנה שם, רשב"א (כז. ד"ה איבעית)]

29. במה נחלקו התוס' והתפארת יעקב בביאור פסול עיקור בשחיטה לדעת רש"י? מהו פסול עיקור לדעת בה"ג? למה לא רצה הבה"ג לפרש כמו רש"י? למה רש"י לא רצה לפרש כמו בה"ג? כיצד ביאר הפר"ח בדעת בה"ג? למה לא רצו התוס' לפרש כן?

[תוס' (ט. ד"ה כולהו) ותפארת יעקב שם, פר"ח (סי' כד ס"ק לב)]

30. מהו פסול עיקור לדעת הרמב"ן? במה נחלקו הבה"ג (לפי תוס') והרמב"ן – לפי הגרי"ד? ותן ב' נפק"מ ביניהם.

[רמב"ן (ט. ד"ה ויש), תוס' (ט.), רמ"א (סי' כד סט"ו) וש"ך שם (ס"ק כד)]